
ŠAKIŲ RAJONO SAVIVALDYBĖS  TARYBA

SPRENDIMAS

DĖL GELGAUDIŠKIO DVARO SODYBOS TERITORIJOS DETALIOJO PLANO

2011 m. sausio 27  d. Nr. T-5
Šakiai

      
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 3 d. 8 p.,  Teritorijų planavimo įstatymo (Žin., 1995, Nr.107-2391; 2004, Nr.21-617) 24 str. 4 d.,  Nekilnojamojo turto kadastro įstatymo (Žin., 2000, Nr.58-1704; 2003, Nr.57-2530) 17 str.4 d. 3 p., rajono savivaldybės tarybos 2009 m. vasario 26 d. sprendimu Nr. T - 31 patvirtinto rajono savivaldybės tarybos veiklos reglamento 83.8 p. bei atsižvelgdama į tai, kad Gelgaudiškio dvaro sodybos detalusis planas neatitinka planavimo sąlygų sąvado, išduoto rajono savivaldybės administracijos Architektūros ir urbanistikos skyriaus 2009 m. vasario 19 d., pagal Marijampolės apskrities viršininko administracijos prašymą, kuriame nurodoma planuojamo sklypo teritorija yra Gelgaudiškio gyvenvietė (t.y. miesto teritorija), taip pat valstybinio miško sklypas, esantis Pakalniškių kaime,  yra įregistruotas panaudai Šakių miškų urėdijai, ir dėl tos priežasties be jų sutikimo negali būti rengiami teritorijų planavimo dokumentai, keičiantys jų sklypo planinę struktūrą ir pavaldumą, nusprendžia,


neperimti Gelgaudiškio dvaro sodybos teritorijos detaliojo plano dokumentų.

Meras                                                                                                  

 Juozas Bertašius

